
VENDIM
Nr. 198, datë 4.3.2020
PËR DISA NDRYSHIME NË VENDIMIN NR. 277, DATË 1.4.2015, TË  KËSHILLIT TË MINISTRAVE, “PËR DHËNIEN NË PËRDORIM TË PËRKOHSHËM, NGA MINISTRIA E MBROJTJES TE MINISTRIA E BUJQËSISË, ZHVILLIMIT RURAL DHE ADMINISTRIMIT TË UJËRAVE, TË DISA OBJEKTEVE DHE TË SIPËRFAQES TRUALL FUNKSIONAL, ME SIPËRFAQE TË PËRGJITHSHME
 3 035.6 m2, BRENDA TERRITORIT TË PRONËS ME NUMËR RENDOR 90, ME EMËRTIMIN ‘REPARTI USHTARAK NR. 4400 (ISH-SHTABI I KML-së)’, ME VENDNDODHJE NË BRAR, TIRANË”

Në mbështetje të nenit 100 të Kushtetutës dhe të neneve 10 e 12, të  ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin ministrit të Bujqësisë dhe Zhvillimit Rural, Këshilli i Ministrave 
VENDOSI:

Në vendimin nr. 277, datë 1.4.2015, të Këshillit të Ministrave, bëhen ndryshimet si më poshtë vijojnë:

1. Kudo në vendim, emërtesa “Ministria e Bujqësisë, Zhvillimit Rural dhe Administrimit të Ujërave” zëvendësohet me “Ministria e Bujqësisë dhe Zhvillimit Rural”.
2. Në fjalinë e parë, të pikës 1, fjalët “... për sistemimin e administratës së Autoritetit Kombëtar të Ushqimit, në nivel qendror dhe AKU-së, Tiranë, me ambiente pune, në funksion të këtij institucioni ...” zëvendësohen me “... për përdorimin për zyra për administratën e Ministrisë së Bujqësisë dhe Zhvillimit Rural dhe për institucionet e varësisë ...”.

3. Ngarkohen ministri i Bujqësisë dhe Zhvillimit Rural dhe drejtori i Përgjithshëm i Agjencisë Shtetërore të Kadastrës për ndjekjen e zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Edi Rama

